17/09/2012 | Administración LocalMunicipal
Fene
Secretaría
Modificación da Ordenanza municipal reguladora do procedemento de exercicio de actividades

Elevado a definitivo, por non se presentar reclamacións o acordo plenario de data 5.07.2012, de aprobación inicial da modificación da Ordenanza municipal reguladora do procedemento de exercicio de actividades mediante declaración responsable e comunicación previa, de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, procédese á publicación do texto íntegro da citada Ordenanza. Por tratarse dunha disposición normativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. <<A Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, impón aos Estados membros a obriga de eliminar todas as trabas xurídicas e barreiras administrativas inxustificadas á liberdade de establecemento e de prestación de servizos que se contemplan nos artigos 49 e 57 do Tratado de Funcionamento da Unión Europea, respectivamente, establece un principio xeral segundo o cal o acceso a unha actividade de servizos e o seu exercicio non estarán suxeitos a un réxime de autorización. A transposición parcial ao ordenamento xurídico español realizado a través da Lei 17/2009, de 23 novembro, sobre libre acceso ás actividades de servizos e o seu exercicio, dispón que unicamente poderán manterse réximes de autorización previa cando así se estableza por Lei, cando non sexan discriminatorios, estean xustificados por unha razón imperiosa de interese xeral e sexan proporcionados. En particular, considerarase que non está xustificada unha autorización cando sexa suficiente unha comunicación ou unha declaración responsable do prestador, para facilitar, se cómpre, o control da actividade. No ámbito local, a licenza de apertura de establecemento constituíu un instrumento de control municipal co fin de manter o equilibrio entre a liberdade de creación de empresa e a protección do interese xeral xustificado polos riscos inherentes das actividades de producir incomodidades, alterar as condicións normais de salubridade e medio ambientais, incidir nos usos urbanísticos, ou implicar riscos graves para a seguridade das persoas ou bens. As modificacións normativas introducidas no noso ordenamento xurídico coa transposición ao dereito interno das disposicións da Directiva de Servizos e as últimas reformas da Lei de bases do réxime local, obrigan as concellos a adaptar a súa normativa a un novo réxime no que con carácter xeral o exercizo de actividades non se somete á obtención de licenza ou outro medio de control preventivo. Dentro do amplo concepto de actividade de servizo acollida tanto na Directiva como na Lei 17/2009, resulta evidente que unha parte importante das mesmas veñen constituídas polas actividades comerciais reguladas pola Lei 13/2010, 17 de decembro, de comercio interior de Galicia, pola que se traspón ao dereito galego a Directiva, establecendo no seu artigo 28 o seguinte réxime, polo que ás licenzas de apertura se refire: “1. Para a apertura dun establecemento comercial será requisito imprescindible a obtención da licenza municipal de apertura ou de actividade ou, no seu caso, comunicación previa ou declaración responsable. Ademais do anterior, nos supostos previstos nesta lei, requírese a autorización comercial da Comunidade Autónoma.2. As licenzas de apertura dos establecementos serán concedidas polos concellos, de acordo coa normativa vixente en materia de urbanismo, seguridade, salubridade e protección do medio ambiente.3. En todo caso, as actividades comerciais non suxeitas ao trámite de incidencia, efecto ou impacto ambiental, nin ao informe da consellería titular da competencia en sanidade, estarán exentas da obtención da licenza municipal de apertura ou de actividade, bastando para o inicio desta a presentación dunha comunicación previa ou dunha declaración responsable.4. Suxéitanse unicamente ao deber de presentar unha comunicación previa, asinada pola persoa transmitente e a adquirente, os cambios de titularidade das licenzas de actividade ou de apertura de establecementos e actividades comerciais.5. Os datos contidos nas licenzas de apertura de establecementos comerciais ou, no seu caso, as comunicacións previas ou declaracións responsables recibidas serán comunicadas polo respectivo concello á dirección xeral con competencia en materia de comercio para os efectos da súa inscrición no Rexistro galego de Comercio de conformidade co disposto no Art.8 desta lei” Por outra banda, a lei galega de comercio interior só esixe a autorización comercial autonómica para a instalación, a ampliación e o traslado dos establecementos comerciais individuais ou colectivos que destinándose ao comercio polo miúdo de calquera clase de artigos teñan unha incidencia ambiental, territorial, urbanística e no sistema viario que transcenda o termo municipal no que se localicen, pola súa magnitude, importancia e características. Para estes efectos entende que unicamente ten incidencia supramunicipal, e por tanto, están suxeitos á autorización comercial autonómica, a instalación e o traslado dos establecementos comerciais cunha superficie útil de exposición e venda igual ou superior a 2.500 metros cadrados polo impacto territorial, urbanístico, viario e medio ambiental xerado. Tamén será preceptiva a citada autorización no caso de ampliacións de establecementos comerciais cando a superficie que resulte tras a ampliación sexa igual ou superior a 2.500 metros cadrados. En cambio, non precisarán tal autorización os establecementos comerciais individuais dedicados á exposición e á venda de automóbiles, de embarcacións e outros vehículos, maquinaria industrial ou agrícola, de materiais para a construción e artigos de saneamento, que requiran un gran espazo físico, e tampouco a requiren os mercados municipais e os denominados centros comerciais abertos. Resulta tamén salientable que no ordenamento galego, as licenzas de actividade e de apertura teñen o mesmo obxecto, son conceptos sinónimos. Así, como acabamos de ver “. Para a apertura dun establecemento comercial será requisito imprescindible a obtención da licenza municipal de apertura ou de actividade.”. Esta unificación xa se producira anteriormente por obra do Decreto 133/2008, do 12 de xuño, polo que se regula a avaliación da incidencia ambiental. Dicimos isto, xa que na cultura administrativa local segue pesando a diferenciación entre licenza de actividade ou instalación e licenza de apertura ou de funcionamento, diferenciación derivada do vello RAMINP e que hoxe debemos superar, de tal maneira que a licenza de instalación virá subsumida na urbanística de obras e na de primeira utilización e a de apertura limitará o seu obxecto a autorizar o funcionamento da actividade obxecto do proxecto autorizado coa licenza de obras. Non obstante este réxime xurídico citado, deberá facerse especial mención a aquelas actividades de comercio minorista e determinados servizos para as que se establece un plantexamento se cabe máis liberalizador no Real Decreto-Lei 19/2012, de 25 de maio, de medidas urxentes de liberalización do comercio e de determinados servizos, para as cales non se poderá esixir a obtención de licencia previa de instalacións, de funcionamento ou de actividade, nin outras de clase semellante ou análogas que suxeiten a previa autorización o exercizo da actividade comercial a desenvolver ou a posibilidade mesma da apertura do establecemento correspondente. As actividades afectadas por este Real Decreto-Lei 19/2012 recóllense na ordenanza de forma separada coa finalidade de diferenciar claramente o diferente réxime de control urbanístico a posteriori que recae sobre as mesmas atendendo á lexislación vixente. Como consecuencia, este Concello, dentro das medidas de adaptación á nova normativa, mediante a presente Ordenanza, pretende dar cumprimento ao esixido no Real Decreto-Lei 19/2012 e na DA 8ª da Lei 2/2011, de 4 de marzo, de economía sostible, regulando o réxime de declaración responsable e comunicación previa da prestación de servizos, de tal forma que, sen perxuízo das autorizacións urbanísticas que poidan proceder con carácter previo segundo a lexislación vixente, poderán iniciarse sen previa licenza municipal desde o mesmo día da presentación da declaración responsable, sen necesidade de esperar á finalización do control municipal, o cal se mantén aínda que se articule a posteriori. Deste xeito, a mencionada presentación, e a toma de coñecemento por parte da Administración non supón unha autorización administrativa para exercer unha actividade, senón un medio para que a Administración coñeza a existencia da devandita actividade e activar as comprobacións pertinentes. Óptase con carácter xeral por establecer o réxime de declaración responsable, agás para as actividades incluídas no ámbito de aplicación do Real Decreto-Lei 19/2012 e transmisión de actividades, empregando a fórmula da comunicación previa para aquelas solicitudes coas que se pretenda obter documentación adicional, e garantindo, non obstante, a axilidade de ámbolos dous procedementos e a garantía garantía de información dos requisitos e responsabilidades que implica a actuación. Polo tanto, en virtude da autonomía local constitucionalmente recoñecida, que garante aos Municipios personalidade xurídica propia e plena autonomía no ámbito dos seus intereses, e que lexitima o exercicio de competencias de control das actividades que se desenvolvan no seu termo municipal, dítase a presente Ordenanza previa observancia da tramitación establecida para ese fin polo artigo 49 da Lei 7/1985, do 2 de abril, Reguladora das Bases do Réxime Local.>> <<1. A presente Ordenanza ten por obxecto: A) Regular os procedementos de intervención municipal a través dos medios establecidos no artigo 84 da Lei 7/1985, do 2 de abril, reguladora das bases do réxime local, sobre os establecementos físicos, locais, ou lugares estables, situados no termo municipal de Fene destinados ao exercizo de actividades económicas por conta propia, prestadas normalmente a cambio dunha remuneración económica, incluídas no artigo 2 da Lei 17/2009, de 23 de novembro, sobre o libre acceso ás actividades de servizos e o seu exercizo, ou a súa modificación, así como a comprobación do cumprimento e mantemento dos requisitos establecidos para o exercicio das devanditas actividades. B) Regular os procedementos de intervención municipal a través dos medios establecidos no artigo 84 da Lei 7/1985, do 2 de abril, reguladora das bases do réxime local, sobre os establecementos permanentes, situados no termo municipal de Fene destinados a actividades comerciais minoristas e á prestación de determinados servizos previstos no anexo do Real Decreto-Lei 19/2012, de 25 de maio.>> << b) Apertura de establecementos permanentes recollidos no anexo do Real Decreto-Lei 19/2012, de 25 de maio, de medidas urxentes de liberalización do comercio e de determinados servizos, reproducidos no anexo IV da presente ordenanza.>> <<2. A declaración responsable ou comunicación previa, segundo proceda, quedará sen efecto no caso de que se suspenda a actividade ou cesamento do exercicio da mesma por un período superior a un ano. En tal caso, para poder reemprender o exercicio da actividade correspondente requirirase a presentación de declaración responsable ou comunicación previa segundo proceda. Igualmente quedarán extinguidos os efectos da declaración responsable ou comunicación previa segundo proceda se a actividade a que a mesma se refire non comeza a exercitarse no prazo de seis meses contados dende a data da súa presentación.>> <<4.- Se se presentase a declaración responsable ou comunicación previa nun momento posterior, farase referencia clara ao contido da consulta previa e a súa contestación.>> 1. Adoptaranse modelos normalizados para facilitar aos interesados a achega dos datos e a documentación requirida. Os devanditos modelos deberán estar a disposición dos cidadáns por medios electrónicos no portelo único previsto no art.18 da Lei 17/2009, de 23 novembro, sobre libre acceso ás actividades de servizos e o seu exercicio, e na oficina municipal de información ao cidadán ou na Sede Electrónica do Concello. a) Modelo normalizado de declaración responsable debidamente cuberto, en relación co cumprimento previo ao inicio efectivo da actividade e mantemento dos requisitos que fosen de aplicación ao exercicio da mesma. Así mesmo, incluirá unha autorización para a comprobación telemática con outras Administracións públicas dos datos declarados. b) Acreditación da representación nos casos en que proceda. c) Indicación que permita a identificación, ou copia da licenza urbanística de obras, primeira utilización ou modificación de uso, segundo corresponda, que faculte para o pretendido destino urbanístico do establecemento fisico, sempre que manteña as mesmas características. Asemade, o declarante, na data de presentar a declaración responsable, queda comprometido diante do concello e baixo a súa responsabilidade, a dispoñer da seguinte documentación: a. Licenza urbanística de obras, no suposto de que a apertura da actividade esixa a realización das mesmas. b. Licenza urbanística de primeira utilización ou cambio de uso, no suposto de que a actividade non conte con outra licenza municipal que ampare o uso a desenvolver. c. Título ou autorización de ocupación do local ou espazo destinado ao desenvolvemento da actividade. d. Proxecto Técnico, asinado por técnico competente, se a actividade de que se trata o require segundo a lexislación sectorial reguladora da mesma e, en todo caso, cando deban de realizarse obras que poidan cualificarse como maiores ao tratarse das previdas polo artigo 2.2 da Lei de Ordenación da edificación. O proxecto ou nos seus anexos deberán incluírse os certificados acreditativos requiridos pola normativa sectorial de aplicación e no mesmo deberá xustificarse que o establecemento físico cumpre as condicións técnicas esixidas en materia de accesibilidade, seguridade e protección do medio, debendo estar visado de requirilo a lexislación vixente. e. No suposto de que non sexa esixible Proxecto técnico, deberá contarse cunha Memoria Técnica descritiva e gráfica da actividade e do establecemento físico onde pretenda ubicar fisicamente a mesma e as súas instalacións, asinada por técnico competente, que inclúa os certificados acreditativos requiridos pola normativa sectorial de aplicación e na que se xustifique que o establecemento físico cumpre as condicións técnicas esixidas en materia de accesibilidade, seguridade e protección do medio. f. Documentación complementaria esixida na normativa sectorial que regule a actividade de que se trate. a) Modelo normalizado de comunicación previa debidamente cuberto, en relación co cumprimento previo ao inicio efectivo da actividade e mantemento dos requisitos que fosen de aplicación ao exercicio da mesma. Así mesmo, incluirá unha autorización para a comprobación telemática con outras Administracións públicas dos datos declarados. b) Acreditación da representación nos casos en que proceda. No caso de que o comunicante non dispoña de licenza que ampare o uso urbanístico ou vaia facer obras, deberá indicar tal extremo na comunicación previa e achegar ao efecto segundo proceda: a) Proxecto Técnico, asinado por técnico competente, se a actividade de que se trata o require segundo a lexislación sectorial reguladora da mesma. O proxecto ou nos seus anexos deberán incluírse os certificados acreditativos requiridos pola normativa sectorial de aplicación e no mesmo deberá xustificarse que o establecemento físico cumpre as condicións técnicas esixidas en materia de accesibilidade, seguridade e protección do medio, debendo estar visado de requerilo a lexislación vixente. b) No suposto de que non sexa esixible Proxecto técnico, deberá contarse cunha Memoria Técnica descritiva e gráfica da actividade e do establecemento físico onde pretenda ubicar fisicamente a mesma e as súas instalacións, asinada por técnico competente, que inclúa os certificados acreditativos requiridos pola normativa sectorial de aplicación e na que se xustifique que o establecemento físico cumpre as condicións técnicas esixidas en materia de accesibilidade, seguridade e protección do medio. Asemade, o comunicante, na data de presentar a comunicación previa, queda comprometido diante do concello e baixo a súa responsabilidade, a dispoñer da seguinte documentación: a. No suposto de que non se vaian realizar obras e se dispoña de títulos habilitantes urbanísticos previos: licenza urbanística de primeira utilización ou cambio de uso, no suposto de que a actividade non conte con outra licenza municipal que ampare o uso a desenvolver. b. Título ou autorización de ocupación do local ou espazo destinado ao desenvolvemento da actividade. c. Documentación complementaria esixida na normativa sectorial que regule a actividade de que se trate.4.- En caso de cambios de titularidade, á comunicación previa unirase copia do documento acreditativo da transmisión, e indicación que permita a identificación ou copia da licenza de apertura ou, se é o caso, da toma de coñecemento da declaración responsable ou comunicación previa.>> 7º.- O capítulo terceiro, cuarto, quinto e DA 1ª quedan redactados como segue: 1. A comunicación previa debe formalizarse con carácter previo ao inicio das obras e instalacións e unha vez obtidas as autorizacións sectoriais preceptivas necesarias para levar a cabo a actividade ou as obras e que deban ser obtidas con carácter previo segundo a lexislación vixente.2. A presentación da correspondente comunicación previa faculta ao interesado ao inicio da actividade proxectada e das obras que se permiten (obras de acondicionamento de locais para desempeñar a actividade comercial cando non requiran da redacción dun proxecto de obra de conformidade coa Lei 38/1999, do 5 de novembro, de ordenación da edificación) desde o mesmo día da presentación ou desde a data manifestada de inicio, para cuxa validez non se poderá postergar máis alá de seis meses.3. A copia da documentación presentada e debidamente selada ou o recibo emitido polo rexistro electrónico terá a consideración de toma de coñecemento pola Administración. Este documento deberá estar de forma permanente no establecemento obxecto da actividade.4. A toma de coñecemento non é unha autorización administrativa para exercer unha actividade senón un medio para que a Administración coñeza a existencia da devandita actividade e posibilitar un control posterior, distinto da facultade de inspección ordinaria, mediante as oportunas actuacións administrativas que permiten esixir unha taxa pola actividade administrativa conforme se estableza na correspondente ordenanza fiscal 5. A presentación da comunicación previa non prexuzgará en modo ningún a situación e efectivo acomodo das condicións do establecemento á normativa aplicable, nin limitará o exercizo das potestades administrativas de comprobación, inspección, sanción, e en xeral de control que a administración en calquera orde, estatal, autonómico ou local, teña atribuídas polo ordenamento sectorial en cada caso.6. No caso de que o inicio da actividade conleve a necesaria obtención dunha licenza de primeira utilización, uso urbanístico ou obras, os prazos de resolución de ditas licencias comezarán a computarse dende a data de presentación no rexistro xeral do concello da comunicación previa xunto coa documentación completa, transcorridos os cales resultará de aplicación o réxime de silencio administrativo previsto na lexislación vixente.1. Se a comunicación previa non reúne os requisitos esixidos, requirirase ao interesado para que, nun prazo de dez días, subsane a falta ou acompañe os documentos preceptivos, con indicación da inmediata suspensión da actividade en caso de requisitos de carácter esencial. Así mesmo, indicarase que se non emendase a comunicación previa no prazo establecido se lle terá por non presentada, comportando a imposibilidade de continuar co exercicio do dereito ou actividade afectada, e a obriga do interesado de restituír a situación xurídica ao momento previo ao inicio da actividade correspondente, sen prexuízo das responsabilidades penais, civís ou administrativas a que houbese lugar.2. Poderá requirirse ao interesado a achega ou exhibición da documentación que declare posuír así como a demais que sexa pertinente para a comprobación da actividade e, nomeadamente, a sinalada no artigo 9 desta ordenanza.3. O control realizado posteriormente á presentación da comunicación previa formalizarase nun informe técnico que verifique a efectiva adecuación da actividade á normativa aplicable, sen prexuízo do procedemento de protección da legalidade que se é o caso puidese iniciarse. Para o outorgamento das licenzas urbanísticas precisas estarase ao réxime previsto na lexislación urbanística autonómica.4. No caso de que se realicen visitas de comprobación da actividade levantarse a correspondente acta de comprobación.1.- A Administración municipal está obrigada a exercer de forma permanente e continuada as funcións de comprobación, vixilancia, control e inspección sobre as actividades que se realicen no termo municipal. Esta obrigación conlevará a realización de determinadas actividades administrativas que suporán no seu caso a exacción das pertinentes taxas.2.- As actuacións de comprobación e inspección, así como as de vixilancia e control, axustaranse ás normas sectoriais que correspondan. En ausencia das mesmas serán de aplicación os preceptos contidos no presente Capítulo.3.- Os servizos municipais poderán realizar en calquera momento actividades de comprobación, vixilancia, control e inspección, podendo esixir así mesmo ao titular da mesma a presentación da documentación acreditativa do cumprimento de calquera esixencia ou requisito esixido para a realización da actividade de acordo coa lexislación vixente.4.- No suposto de apreciación de indicios da comisión dunha infracción, levantarase acta polo funcionario e formularase, no seu caso, proposta de adopción de cantas medidas resulten pertinentes.5.- Naquelas actividades de carácter técnico que requiran o exercicio de funcións de comprobación, vixilancia, control e inspección, e que sexan derivadas de competencias estatais ou autonómicas, a Administración municipal poderá solicitar o auxilio institucional das Administracións públicas competentes para levar a cabo tales funcións.1.- As actuacións das actividades de comprobación, inspección e control finalizarán mediante o levantamento da acta pertinente, así como da adopción dalgunha das seguintes propostas no informe correspondente: a) Favorable: no caso que a actividade comprobada, inspeccionada ou controlada, se exerza de acordo coa normativa en vigor. b) Condicionado: no caso que se aprecie que a actividade comprobada, inspeccionada ou controlada, necesita adoptar determinadas medidas correctoras. c) Desfavorable: no caso que a actividade comprobada, inspeccionada ou controlada, mostre irregularidades substanciais e se aprecie a necesidade de suspensión da citada actividade até o momento no cal se adopten as medidas correctoras pertinentes, no suposto que fose posible adoptalas. En caso contrario proporase o cesamento definitivo da actividade.2.- No suposto de informe condicionado ou desfavorable este será motivado e os servizos competentes determinarán o prazo para a adopción das medidas correctoras propostas.3.- Transcorrido o prazo anterior, salvo supostos excepcionais de prórroga que non excedan da metade do prazo inicial, sempre que as circunstancias o aconsellen e non se prexudique o dereito de terceiros, ditarase polo órgano competente resolución acordando a suspensión da actividade ata que tales medidas correctoras sexan adoptadas, sen prexuízo do procedemento sancionador que no seu caso se puido incoar.1.- As actividades previstas na presente Ordenanza poderán ser obxecto de suspensión nos supostos que non sexan exercidas de acordo cos requisitos establecidos na normativa aplicable en cada caso.2.- As denuncias que se formulen poderán dar lugar á apertura das dilixencias correspondentes a fin de comprobar a veracidade dos feitos denunciados.3.- As actividades que se exerzan sen a presentación da correspondente declaración responsable ou comunicación previa, así como as que contraveñan as medidas correctoras que se determinaron, serán suspendidas pola Administración desde o mesmo momento en que se teña coñecementos de tales irregularidades.4.- Así mesmo, a comprobación por parte da Administración Pública da inexactitude ou falsidade en calquera dato, manifestación ou documento, de carácter esencial, que se achegue, así como do incumprimento dos requisitos establecidos na lexislación vixente, determinarán a imposibilidade de continuar co exercicio da actividade desde o mesmo momento en que se teña constancia expresa dos feitos e sen prexuízo do procedemento sancionador que se poida incoar como consecuencia de tales feitos. Para os actos de inspección e protección da legalidade urbanística estarase ao previsto na normativa autonómica de aplicación.1. En defecto de normativa sectorial específica, teñen a consideración de infraccións administrativas as accións e omisións que vulneren as normas contidas na presente Ordenanza, así como a desobediencia dos mandatos e requirimentos da Administración municipal ou dos seus axentes ditados en aplicación da mesma. En todo caso, as infraccións e sancións derivadas da normativa urbanística rexiranse por esta.2. As infraccións clasifícanse en moi graves, graves e leves, de conformidade coa tipificación establecida nos artigos seguintes.1. Considéranse infraccións moi graves: a) O exercicio da actividade sen a presentación da correspondente declaración responsable ou comunicación previa segundo proceda. b) O incumprimento da orde de cesamento ou suspensión da actividade previamente decretadas pola autoridade competente. c) O incumprimento das sancións accesorias previstas no artigo 21 d) A reiteración ou reincidencia na comisión de faltas graves. e) Aquelas condutas infractoras que determinen especiais situacións de perigo ou grave risco para os bens ou para a seguridade e integridade física das persoas, ou supoñan unha perturbación relevante da convivencia que afecte de forma grave, inmediata e directa á tranquilidade ou ao exercicio de dereitos lexítimos doutras persoas ou ao normal desenvolvemento das actividades.2. Considéranse infraccións graves: a) A falsidade en calquera dato, manifestación ou documento, de carácter esencial, que se achegar. b) O mal estado dos locais e dependencias nas que se realice a actividade, en materia de seguridade, cando diminúa o grao de seguridade esixible. c) A dedicación dos establecementos a actividades distintas das declaradas d) O exercicio das actividades excedendo das limitacións fixadas na licenza de primeira utilización ou uso e) A modificación substancial dos establecementos e as súas instalacións sen a correspondente autorización ou toma de coñecemento. f) O incumprimento das medidas correctoras establecidas, se é o caso. g) O incumprimento do requirimento efectuado para a execución das medidas correctoras que se fixen. h) O incumprimento das condicións de seguridade que serviron de base para a apertura do establecemento ou o inicio da actividade. i) A presentación da documentación técnica final ou a sinatura do certificado final de instalación sen axustarse á realidade existente á data da emisión do documento ou certificado. j) A reiteración ou reincidencia na comisión de infraccións leves.3. Considéranse infraccións leves: a) As accións ou omisións tipificadas como infraccións graves cando pola súa escasa significación, transcendencia ou prexuízo ocasionado a terceiros non deban ser cualificadas como tales. b) O funcionamento da actividade con portas, ventás ou outros ocos abertos ao exterior, cando a actividade cause prexuízos ou molestias ao medio. c) Non encontrarse no establecemento o documento acreditativo da toma de coñecemento. d) A modificación non substancial das condicións técnicas dos establecementos sen a correspondente toma de coñecemento cando esta sexa preceptiva. e) A modificación non substancial dos establecementos e as súas instalacións sen a correspondente toma de coñecemento. f) Calquera incumprimento do que se establece na presente Ordenanza e nas leis e disposicións regulamentarias a que se remita, sempre que non estea tipificado como infracción moi grave ou grave. A comisión das infraccións tipificadas na presente Ordenanza levará aparellada, en defecto de normativa sectorial específica, a imposición das seguintes sancións: a) Infraccións moi graves: multa de mil cincocentos un euros a tres mil euros. b) Infraccións graves: multa de setecentos cincuenta e un euros a mil cincocentos euros. c) Infraccións leves: multa de cen euros a setecentos cincuenta euros. Sen prexuízo das sancións pecuniarias previstas, as infraccións tipificadas na presente Ordenanza levarán aparellada as seguintes sancións accesorias, cando se deriven efectos prexudiciais para a saúde, seguridade, medio ambiente, ou intereses públicos ou de terceiros: a) Suspensión temporal das actividades e clausura temporal dos establecementos dun a tres meses para as infraccións graves e de tres a seis meses para as infraccións moi graves. b) Inhabilitación do promotor para a realización da mesma ou análoga actividade en que se cometeu a infracción durante o prazo dun a tres meses para as infraccións graves e de tres a seis meses para as infraccións moi graves.1. Son responsables das infraccións, atendendo ás circunstancias concorrentes, quen realicen as condutas infractoras, e en particular: a) Os titulares das actividades. b) Os encargados da explotación técnica e económica da actividade c) Os técnicos que subscriban a documentación técnica.2. Cando o cumprimento das obrigas establecidas na presente Ordenanza corresponda a varias persoas conxuntamente, responderán solidariamente das infraccións que se cometan e das sancións que se impoñan. No caso de extinción de persoas xurídicas, esixirase se é o caso a responsabilidade aos administradores das mesmas, na forma prevista nas normas por que se rexan aquelas.1. As multas correspondentes a cada clase de infracción graduaranse tendo en conta a valoración dos seguintes criterios: a) O risco de dano á saúde ou seguridade esixible. b) O beneficio derivado da actividade infractora. c) A existencia de intencionalidade do causante da infracción. d) A reiteración e a reincidencia na comisión das infraccións sempre que, previamente, non sexan tidas en conta para determinar a infracción sancionable.2. Terá a consideración de circunstancia atenuante da responsabilidade a adopción espontánea por parte do autor da infracción de medidas correctoras con anterioridade á incoación do expediente sancionador. Nos termos e cos efectos previstos no artigo 72 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, poderán adoptarse medidas de carácter provisional cando sexan necesarias para asegurar a eficacia da resolución que puidese recaer, as esixencias dos intereses xerais, a bo fin do procedemento ou evitar o mantemento dos efectos da infracción.1. Aos efectos da presente Ordenanza, entenderase que existe reincidencia nos casos de comisión dunha segunda infracción da mesma natureza no prazo dun ano desde que adquira firmeza a resolución administrativa.2. Aos efectos da presente Ordenanza, considerarase que existe reiteración nos casos de comisión dunha segunda infracción de distinta natureza no prazo de dous anos desde que adquira firmeza a resolución administrativa.1. Establécense os correspondentes modelos normalizados de declaración responsable e comunicación previa nos anexos I, II e III. >> 8º.- Introdúcese o seguinte apartado 4 no modelo de declaración responsable do anexo I: <<4.- DOCUMENTACIÓN ACREDITATIVA DA REPRESENTACIÓN (no seu caso) QUE SE ACHEGA XUNTO COA REPRESENTACIÓN en virtude do disposto no artigo 32 da Lei 30/92, do 26 de novembro: ………………………………………….>> 9º.- Introdúcense os anexos III e IV:. 6. O/A EMBAIXO ASINANTE DECLARA, BAIXO A SÚA RESPONSABILIDADE, QUE SON CERTOS OS DATOS QUE FIGURAN NO PRESENTE DOCUMENTO, QUE POSÚE A DOCUMENTACIÓN QUE ASÍ O ACREDITA E QUE ACHEGA XUNTO CON ESTA COMUNICACIÓN A DOCUMENTACIÓN REQUIRIDA SEGUNDO A ORDENANZA REGULADORA DO PROCEDEMENTO DE EXERCIZO DE ACTIVIDADES MEDIANTE DECLARACIÓN RESPONSABLE E COMUNICACIÓN PREVIA DO CONCELLO DE FENE QUE INDICA A CONTINUACIÓN: Que o establecemento non está sometido á normativa de protección do patrimonio histórico-artístico nin afecta ao uso privativo ou ocupación dos bens de dominio público. Que o establecemento conta cunha superficie útil de exposición e venda ao público non superior a 300 m2. Que para o desempeño da actividade NON vai realizar obras de edificación. Que está en posesión de proxecto de obras, no caso de que sexa requirido pola normativa aplicable  Que para o desempeño da actividade non vai realizar ningunha obra no establecemento.  Que para o desempeño da actividade vai realizar obras de acondicionamento do local, achegando xunto con esta comunicación, de conformidade e nos termos do previsto no artigo 9 da ordenanza reguladora do procedemento de exercizo de actividades mediante declaración responsable e comunicación previa do Concello de Fene:  Proxecto Técnico, asinado por técnico competente.  Memoria Técnica descritiva e gráfica da actividade e do establecemento físico onde pretenda ubicar fisicamente a mesma e as súas instalacións, asinada por técnico competente.  Que para o exercizo da actividade dispón de licenza que ampara o uso urbanístico a realizar outorgada en data…………a favor de………….  Que para o exercizo da actividade NON dispón de licenza que ampara o uso urbanístico a realizar, achegando ao efeto para a súa obtención de conformidade e nos termos do previsto no artigo 9 da ordenanza reguladora do procedemento de exercizo de actividades mediante declaración responsable e comunicación previa do Concello de Fene:  Proxecto Técnico, asinado por técnico competente.  Memoria Técnica descritiva e gráfica da actividade e do establecemento físico onde pretenda ubicar fisicamente a mesma e as súas instalacións, asinada por técnico competente. Que o establecemento reúne as condicións establecidas no Código Técnico da Edificación, o Regulamento electrotécnico para Baixa Tensión, pola normativa de protección contra o ruído e contra a contaminación acústica, pola lexislación reguladora sobre accesibilidade, pola lexislación reguladora dos vertidos á rede municipal de sumidoiros, polo planeamento municipal e polas disposicións legais e regulamentarias aplicables para que a actividade e uso urbanístico obxecto desta declaración poida ser exercida no referido emprazamento. Que realizou, ou realizará antes do inicio da actividade, a Alta na Declaración Censual (modelo 036 da Axencia Tributaria), e a correspondente inscrición da empresa na Seguridade Social e apertura de conta de cotización, ou se é o caso, Alta no Réxime Especial de Traballadores Autónomos. Que presentou o Boletín de instalación eléctrica na Consellería competente.  Que conta con contrato de mantemento das instalacións de protección contra incendios, por empresa autorizada, en caso de ser legalmente esixible ou  Que realizará as revisións periódicas dos equipos de extinción instalados. Que conta coa documentación específica da actividade segundo a normativa sectorial de aplicación. Que cumpre con todos os requisitos esixidos pola normativa para o exercicio da actividade incluída, no seu caso, a habilitación profesional de. Que manterá o cumprimento dos requisitos legalmente esixidos durante todo o período de tempo inherente ao exercicio da actividade. Que dispón de título posesorio que lexitima a ocupación do local ou establecemento. Que está en posesión do xustificante do pago dos tributos preceptivos. Que aos efectos da normativa sobre protección de datos persoais autorizo a esta Administración á comprobación telemática con outras Administracións públicas dos datos declarados e demais circunstancias relativas ao exercicio da actividade a desenvolver. Que COMUNICA que iniciará a actividade a partir do día././. (En caso de non indicar data, entenderase a partir do mesmo día da presentación). 7.- DOCUMENTACIÓN ACREDITATIVA DA REPRESENTACIÓN (no seu caso) QUE SE ACHEGA XUNTO COA REPRESENTACIÓN en virtude do disposto no artigo 32 da Lei 30/92, do 26 de novembro: …………………………………………. (NOTA INFORMATIVA: O apartado 4 do artigo 71. bis da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, dispón que “A inexactitude, falsidade ou omisión, de carácter esencial, en calquera dato, manifestación ou documento que se acompañe ou incorpore a unha declaración responsable ou a unha comunicación previa, ou a non presentación ante a Administración competente da declaración responsable ou comunicación previa, determinará a imposibilidade de continuar co exercicio do dereito ou actividade afectada desde o momento en que se teña constancia de tales feitos, sen prexuízo das responsabilidades penais, civís ou administrativas a que houbese lugar. Así mesmo, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ou ao exercicio do dereito ou ao inicio da actividade correspondente, así como a imposibilidade de instar un novo procedemento co mesmo obxecto durante un período de tempo determinado, todo iso conforme aos termos establecidos nas normas sectoriais de aplicación.”) En ………., a ………de ……………. de. Asdo. As seguintes actividades identificáronse coas claves e nos termos establecidos polo Real Decreto 1175/1990, de 28 de setembro, polo que se aproban as tarifas e a instrución do Imposto sobre Actividades Económicas. GRUPO 452. FABRICACIÓN DE CALZADO DE ARTESANÍA E A MEDIDA (INCLUÍDO O CALZADO ORTOPÉDICO). Epígrafe 452.1. Calzado de artesanía e a medida. Epígrafe 452.2. Calzado ortopédico con excepción do considerado produto sanitario. GRUPO 454. CONFECCIÓN A MEDIDA DE PEZAS DE VESTIR E E OS SEUS COMPLEMENTOS. Epígrafe 454.1. Pezas de vestir feitas a medida. Epígrafe 454.2. Chapeus e accesorios para o vestido feitos a medida. GRUPO 641. Comercio polo miúdo de froitas, verduras, hortalizas e tubérculos. GRUPO 642. Comercio polo miúdo de carnes e refugallos; de produtos e derivados cárnicos elaborados; de ovos, aves, coellos de granxa, caza; e de produtos derivados dos mesmos. Epígrafe 642.1. Comercio polo miúdo de carnes e refugallos; de produtos e derivados cárnicos elaborados; de ovos, aves, coellos de granxa, caza; e de produtos derivados dos mesmos. Epígrafe 642.2. Comercio polo miúdo, en dependencias de venda de carnicerías-charcuterías, de carnes frescas e conxeladas, refugallos e toda clase de produtos e derivados cárnicos; de ovos, aves, coellos de granxa, caza e de produtos derivados dos mesmos. Epígrafe 642.3. Comercio polo miúdo, en dependencias de venda de carnicerías-salchicherías, de carnes frescas e conxeladas, refugallos, produtos procedentes de industrias cárnicas e produtos cárnicos frescos, crus, adobados, touciño salgado, embutidos de sangue (morcillas) e aqueloutros tradicionais destas características para os que estean autorizados; así como de ovos, aves, coellos de granxa, caza e de produtos derivados dos mesmos. Epígrafe 642.4. Comercio polo miúdo, en carnicerías, de carnes frescas e conxeladas, refugallos e produtos e derivados cárnicos elaborados; así como de ovos, aves, coellos de granxa, caza e de produtos derivados dos mesmos. Epígrafe 642.5. Comercio polo miúdo de ovos, aves, coellos de granxa, caza; e de produtos derivados dos mesmos. Epígrafe 642.6. Comercio polo miúdo, en casquerías, de vísceras e refugallos procedentes de animais de abasto, frescos e conxelados. GRUPO 643. Comercio polo miúdo de peixes e outros produtos da pesca e da acuicultura e de caracois. Epígrafe 643.1. Comercio polo miúdo de peixes e outros produtos da pesca e da acuicultura e de caracois. Epígrafe 643.2. Comercio polo miúdo de bacallau e outros peixes en salgadura. GRUPO 644. Comercio polo miúdo de pan, pastelaría, confeitaría e semellantes e de leite e produtos lácteos. Epígrafe 644.1. Comercio polo miúdo de pan, pastelaría, confeitaría e semellantes e de leite e produtos lácteos Epígrafe 644.2. Despachos de pan, pans especiais e bollería. Epígrafe 644.3. Comercio polo miúdo de produtos de pastelaría, bollería e confeitaría. Epígrafe 644.4. Comercio polo miúdo de xeados. Epígrafe 644.5. Comercio polo miúdo de bombóns e caramelos. Epígrafe 644.6. Comercio polo miúdo de masas fritas, con ou sen coberturas ou recheos, patacas fritidas, produtos de aperitivo, froitos secos, lambetadas, preparados de chocolate e bebidas refrescantes. GRUPO 645. Comercio polo miúdo de viños e bebidas de todas clases. GRUPO 647. Comercio polo miúdo de produtos alimenticios e bebidas en xeral. Epígrafe 647.1. Comercio polo miúdo de calquera clase de produtos alimenticios e de bebidas en establecementos con vendedor. Epígrafe 647.2. Comercio polo miúdo de calquera clase de produtos alimenticios e de bebidas en réxime de autoservicio ou mixto en establecementos cuxa sala de vendas teña unha superficie inferior a 120 metros cadrados. Epígrafe 647.3. Comercio polo miúdo de calquera clase de produtos alimenticios e bebidas en réxime de autoservicio ou mixto en supermercados, denominados así cando a superficie da súa sala de vendas se ache comprendida entre 120 e 399 metros cadrados. GRUPO 651. Comercio polo miúdo de produtos textís, confección, calzado, peles e artigos de coiro. Epígrafe 651.1. Comercio polo miúdo de produtos textís, confeccións para o fogar, alfombras e semellantes e artigos de tapicería. Epígrafe 651.2. Comercio polo miúdo de toda clase de pezas para o vestido e tocado. Epígrafe 651.3. Comercio polo miúdo de lencería e corsetería. Epígrafe 651.4. Comercio polo miúdo de artigos de mercería e paquetería. Epígrafe 651.5. Comercio polo miúdo de prendas especiais. Epígrafe 651.6. Comercio polo miúdo de calzado, artigos de pel e imitación ou produtos substitutivos, cintos, carteiras, bolsos, maletas e artigos de viaxe en xeral. Epígrafe 651.7. Comercio polo miúdo de confeccións de peletería. GRUPO 652. Comercio polo miúdo de artigos de drogaría e limpeza; perfumaría e cosméticos de todas clases; e de produtos químicos en xeral; comercio polo miúdo de herbas e plantas en herbolarios. Epígrafe 652.2. Comercio polo miúdo de produtos de drogaría, perfumaría e cosmética, limpeza, pinturas, vernices, disolventes, papeis e outros produtos para a decoración e de produtos químicos. Epígrafe 652.3. Comercio polo miúdo de produtos de perfumaría e cosmética, e de artigos para a hixiene e o aseo persoal. Epígrafe 652.4. Comercio polo miúdo de plantas e herbas en herbolarios. GRUPO 653. Comercio polo miúdo de artigos para o equipamento do fogar e a construción. Epígrafe 653.1. Comercio polo miúdo de mobles (excepto os de oficina). Epígrafe 653.2. Comercio polo miúdo de material e aparellos eléctricos, electrónicos electrodomésticos e outros aparellos de uso doméstico accionados por outro tipo de enerxía distinta da eléctrica, así como de mobles de cociña. Epígrafe 653.3. Comercio polo miúdo de artigos de enxoval, ferraxaría, adorno, agasallo ou reclamo (incluíndo bixutería e pequenos electrodomésticos). Epígrafe 653.4 Comercio polo miúdo de materiais de construción e de artigos e mobiliario de saneamento. Epígrafe 653.5. Comercio polo miúdo de portas, xanelas e persianas, molduras e marcos, tarimas e parquet mosaico, cestaría e artigos de cortiza. Epígrafe 653.6. Comercio polo miúdo de artigos de bricolaxe. Epígrafe 653.9. Comercio polo miúdo doutros artigos para o equipamento do fogar n. c. o. p. GRUPO 654. Comercio polo miúdo de vehículos terrestres, aeronaves e embarcacións e de maquinaria. Accesorios e pezas de recambio. Epígrafe 654.1. Comercio polo miúdo de vehículos terrestres. Epígrafe 654.2. Comercio polo miúdo de accesorios e pezas de recambio para vehículos terrestres. Epígrafe 654.3. Comercio polo miúdo de vehículos aéreos. Epígrafe 654.4. Comercio polo miúdo de vehículos fluviais e marítimos de vela ou motor e deportivos. Epígrafe 654.5. Comercio polo miúdo de toda clase de maquinaria (excepto aparellos do fogar, de oficina, médicos, ortopédicos, ópticos e fotográficos). Epígrafe 654.6. Comercio polo miúdo de cubertas, bandas ou bandexas e cámaras de aire para toda clase de vehículos. GRUPO 656. Comercio polo miúdo de bens usados tales como mobles, prendas e aveños ordinarios de uso doméstico. GRUPO 657. Comercio polo miúdo de instrumentos musicais en xeral, así como dos seus accesorios. GRUPO 659. Outro comercio polo miúdo. Epígrafe 659.1. Comercio polo miúdo de selos, moedas, medallas conmemorativas, billetes para coleccionistas, obras de arte e antigüidades, minerais soltos ou en coleccións, fósiles, insectos, cunchas, plantas e animais disecados. Epígrafe 659.2. Comercio polo miúdo de mobles de oficina e de máquinas e equipos de oficina. Epígrafe 659.3 Comercio polo miúdo de aparellos e instrumentos médicos, ortopédicos e ópticos, excepto nos que se requira unha adaptación individualizada ao paciente e fotográficos. Epígrafe 659.4 Comercio polo miúdo de libros, xornais, artigos de papelería e escritorio, e artigos de debuxo e belas artes. Epígrafe 659.5. Comercio polo miúdo de artigos de xoiaría, reloxaría, prataría e bixutería. Epígrafe 659.6. Comercio polo miúdo de xoguetes, artigos de deporte, pezas deportivas de vestido, calzado e tocado. Epígrafe 659.7. Comercio polo miúdo de sementes, abonos, flores e plantas e pequenos animais. Epígrafe 659.8. Comercio polo miúdo denominados sex-shop. Epígrafe 659.9. Comercio polo miúdo doutros produtos non especificados nesta Agrupación, excepto os que deben clasificarse no epígrafe 653.9. GRUPO 691. Reparación de artigos eléctricos para o fogar, vehículos automóbiles e outros bens de consumo. Epígrafe 691.1. Reparación de artigos eléctricos para o fogar. GRUPO 755. AXENCIAS DE VIAXE. Epígrafe 755.1. Servizos a outras axencias de viaxes. Epígrafe 755.2. Servizos prestados ao público polas axencias de viaxes. GRUPO 833. PROMOCIÓN INMOBILIARIA. Epígrafe 833.1. Promoción de terreos. Epígrafe 833.2. Promoción de edificacións. GRUPO 834. SERVIZOS RELATIVOS Á PROPIEDADE INMOBILIARIA E Á PROPIEDADE INDUSTRIAL. GRUPO 861. ALUGUER DE BENS INMOBLES DE NATUREZA URBANA. Epígrafe 861.1. Aluguer de vivendas. Epígrafe 861.2. Aluguer de locais industriais e outros alugueres N. C. O. P. GRUPO 862. ALUGUER DE BENS INMOBLES DE NATUREZA RÚSTICA. GRUPO 971. Lavandarías, tinturerías e servizos semellantes. Epígrafe 971.1. Tintura, limpeza en seco, lavado e pasado do ferro de roupas feitas e de pezas e artigos do fogar usados. Epígrafe 971.2. Limpeza e tinguido de calzado. Epígrafe 971.3. Zurcido e reparación de roupas. GRUPO 972. Salóns de perruquería e institutos de beleza. Epígrafe 972.1. Servizos de perruquería de señora e cabaleiro. Epígrafe 972.2. Salóns e institutos de beleza e gabinetes de estética. GRUPO 973. Servizos fotográficos, máquinas automáticas fotográficas e servizos de fotocopias. Epígrafe 973.1. Servizos fotográficos. Epígrafe 973.2. Máquinas automáticas, sen operador, para fotografías de persoas e para copia de documentos. Epígrafe 973.3. Servizos de copias de documentos con máquinas fotocopiadoras. GRUPO 975. Servizos de enmarcación. Fene, 3 de setembro de 2012 O alcalde en funcións Don Nolasco Zafont Laamouri